Diari Oficial de la Generalitat Valenciana


Sumari del DOGV 2912, del 20-01-1997 (1997/853021)

RESOLUCIÓ de 21 de novembre de 1996, del director general de Justícia, de la Conselleria de Presidència, per la qual s'acorda inscriure en el Registre de Fundacions de la Comunitat Valenciana la Fundació Stichting Internacional Animal Care (SIAC).
-------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2912

Data del DOGV
:   20-01-1997

Secció del DOGV
:   ALTRES DISPOSICIONS

Número del document
:   1997/853021


Data del document
:   21-11-1996

Organisme emissor
:   Conselleria de Presidència

Tipus de document
:   Resolució

RESOLUCIÓ de 21 de novembre de 1996, del director general de Justícia, de la Conselleria de Presidència, per la qual s'acorda inscriure en el Registre de Fundacions de la Comunitat Valenciana la Fundació Stichting Internacional Animal Care (SIAC).
  
Vist l'expedient promogut per la Fundació Stichting Internacional Animal Care, (SIAC), on se sol·licita la inscripció de delegació en el Registre de Fundacions de la Comunitat Valenciana, resulten els següents
  
  
Fets
  
  
I. La Fundació Stichting Internacional Animal Care, (SIAC), es va constituir d'acord amb el dret neerlandès, el 27 de juny de 1991, en virtut d'una escriptura pública davant el notari de Noorwijk a Holanda, llicenciat Adrianus E.P.M. Janbroers. L'esmentada fundació està inscrita en el Registre Públic administrat per la Cambra de Comerç i Indústria a Haarlem, amb el número S- 225628, i els seus fins són "prestar auxili de manera responsable a animals vagabunds i abandonats" (art. 2 Estatuts).
  
II. El dia 14 d'agost de 1996, la Sra. Barbara Lammers, en nom i representació de la Fundació Stichting Internacional Animal Care, va presentar un escrit on sol·licitava la inscripció en el Registre de Fundacions de la Comunitat Valenciana de la seua delegació, per realitzar activitats en el territori de la Comunitat Autònoma Valenciana (Costa Blanca). El domicili de la Delegació de la fundació a la Comunitat Valenciana està establert a la plaça de Salvador Dalí, núm.1-1r- b, de l'Alfàs del Pi, Alacant.
  
  
  
Fonaments de dret
  
  
I. Aquesta Direcció General és competent per a la tramitació i resolució d'aquest expedient, en virtut del que disposa l'article 10 de l'Ordre de 23 de maig de 1996, de la Conselleria de Presidència, per la qual es desplega el Decret 44/96, de 25 de març, del Govern Valencià, pel qual s'aprova el Reglament Orgànic i Funcional de la Conselleria de Presidència i el de la Presidència.
  
  
II. L'article 5 de la Llei 30/94, de 24 de novembre, de Fundacions i d'Incentius Fiscals a la Participació Privada en Activitats d'Interès General, estableix que les fundacions estrangeres que exercesquen activitats a Espanya hauran d'establir una delegació en territori espanyol i inscriure's en el Registre de Fundacions. La inscripció podrà denegar-se quan les finalitats no siguen d'interès general o quan no estiguen vàlidament constituïdes d'acord amb la seua llei personal.
  
III. Vista la documentació presentada i en comprovar que reuneix els requisits establerts en la llei, es considera que és procedent inscriure en el Registre de la Comunitat Valenciana la delegació sol·licitada.
  
Vistos els preceptes legals citats i altres generals de pertinent aplicació, resolc:
  
Autoritzar la inscripció en el Registre de Fundacions de la Comunitat Valenciana de la Delegació de la Fundació Stichting Internacional Animal Care, (SIAC), constituïda d'acord amb el dret neerlandès, el 27 de juny de 1991, amb domicili a la plaça de Salvador Dalí, núm.1-1r- b, de l'Alfàs del Pi, Alacant.
  
Notifiqueu aquesta resolució que posa fi a la via administrativa, amb l'advertiment que contra aquesta es pot interposar, prèvia comunicació a aquesta Direcció General, un recurs contenciós administratiu davant la Sala Contenciosa del Tribunal Superior de Justícia de la Comunitat Valenciana, en el termini de 2 mesos comptadors a partir de la seua data de notificació.
  
  
València, 21 de novembre de 1996.- El director general de Justícia: Eloy Velasco Núñez.